શહેરના બેડીમરીન પોલીસ દફતરમાં ફરજ બજાવતા સૂર્યરાજસિંહ જાડેજા ગત શનિવારે ઢીંચડા ગામે મુરાદશા વલી પીરની દરગાહ સામેના રોડ પર ફરજ પર હતાં ત્યારે ઢીંચડા ગામના ઉમર ફિરોજ નામનો શખ્સ પોતાની ફોર્ચ્યુનર કારને રસ્તા પર થંભાવી વાતો કરવા લાગતા રસ્તાની આગળ-પાછળ ટ્રાફિક જામ થઇ ગયો હતો, જેને લઈને ફરજ પરના પોલીસકર્મી સૂર્યરાજસિંહે ગાડી સાઈડમાં લઇ લેવાની સૂચના આપી હતી, જેને લઈને આ શખ્સ ઉસ્કેરાઈ ગયો હતો અને ઉમર ઉપરાંત તેની સાથે વાતે વળગેલ સલમાન અનવર, ફિરોભાઈ, મુન્નો અને યાસીન પતાણી નામના શખ્સોએ પોલીસકર્મી સાથે બીભત્સ વાણીવિલાસ આચરી, આરોપી ઉમરે પોલીસ જવાનને એક તમાચો ચોડી દીધો હતો.